ЗАПОВЕД

**№ ПО-09-669/ 28.11.2022 г.**

На основание чл. 62, ал.2 от Административно - процесуалния кодекс, чл. 3, ал. 4 от Устройствения правилник на Областните дирекции „Земеделие” (обн. ДВ, бр. 7 / 26.01.2009 г.), чл. 37в, ал. 4 от Закона за собствеността и ползването на земеделските земи /ЗСПЗЗ/, чл. 75а, ал.1 от Правилника за прилагане на закона за собствеността и ползването на земеделските земи /ППЗСПЗЗ/ и във връзка с изготвения доклад от комисията, назначена със Заповед № РД-04-243/01.08.2022г., на Директора на ОД „Земеделие”- гр. Добрич и допълнителни указания до комисиите със Заповед № РД-04-73/02.08.2022г. на Директора на ОД „Земеделие”- гр. Добрич, писмо на ОСЗ Шабла с вх. № РД-12-05-1367/22.11.2022г., заявление с вх. № РД-12-05-1219/21.10.2022г. на ползвател - участник в споразумението, както и протокол на Комисията по чл.37в, ал.1 от ЗСПЗЗ за констатирана техническа грешка в споразумението и нов доклад на Комисията по чл.37в, ал.1 от ЗСПЗЗ, за землището на **с. Горичане ЕКАТТЕ 16095**, общ. Шабла, обл. Добрич.

**И З М Е Н Я М**

Заповед **№ ПО-09-511/07.10.2022 г.,** с която са разпределени масивите за ползване в землището на на **с. Горичане ЕКАТТЕ 16095**, общ. Шабла, обл. Добрич и чиято неразделна част са окончателният регистър, регистър на имотите по чл.37в, ал.3, т.2 от ЗСПЗЗ и карта на ползването, поради констатирана техническа грешка, изразяваща се в неправилно отразяване на ползвател.

Изменението не засяга общата площ, общия брой ползватели, общата площ на земите по чл.37в, ал.3, т.2 от ЗСПЗЗ, както и разпределените земи от ОПФ.

В споразумението, което е неразделна част от заповедта се заличава ползвател ЕТ „Жоро-Димитър Димитров“, като вместо него **да се чете: ползвател ЕТ „Жоро – Георги Димитров Георгиев, площ на имоти ползвани на правно основание 50,027 дка**

Промяната е извършена в приложение към споразумението, което е неразделна част от заповедта.

В останалата си част Заповед **№ ПО-09-511/07.10.2022 г. и споразумението, като неразделна част от нея,** остават непроменени.

Заповедта може да бъде обжалвана по реда на Административно-процесуалния кодекс, в 14-дневен срок от публикуването ѝ на електронната страница на Областна дирекция „Земеделие”- гр. Добрич.

Копие от заповедта да бъде връчено на началника на ОСЗ Шабла, кмета на **с. Горичане** и кмета на община Шабла.

**инж. ДЕСИСЛАВА ИВАНОВА**

*Директор ОД “Земеделие”*